Bæjarráð Mosfellsbæjar leggur mikla áherslu á að uppbygging Sundabrautar verði að veruleika sem allra fyrst . Þetta kom fram í bókun á fundi ráðsins í sl. fimmtudag þar sem fjallað var um skýrslu verkefnishóps samgöngu - og sveitarstjórnarráðherra og Samtaka sveitarfélaga á höfuðborgarsvæðinu um málefni Sundabrautar . Það er ekki aðeins nauðsynlegt að ráðast í framkvæmdir heldur er rétti tíminn til þess núna . Íslenskt hagkerfi hefur kólnað eftir mikinn vöxt undanfarinna ára . Launþegum í mannvirkjagerð hefur fækkað í fyrsta sinn í mörg ár . Þetta kom fram í máli Sigurðar Hannessonar , framkvæmdastjóra Samtaka iðnaðarins , á útboðþingi samtakanna . Samkvæmt upplýsingum frá Vegagerðinni hefur vetrarþjónusta í Víkurskarði verið lækkuð úr þjónustuflokki 2 niður í 3 sem hefur í för með sér mun minni þjónustu en áður . Sveitarstjórn Skútustaðahrepps mótmælir harðlega þessari þjónustuskerðingu Vegagerðarinnar . Þetta kemur fram í bókun sveitarstjórnar Skútustaðahrepps sem samþykkt var á fundi hennar miðvikudaginn 22. janúar .